ПОАР и печалбата на Jushi Egypt, свързани с ТСВ, са включвали и ПОАР и печалбата, свързани с неговите продажби на РСВ, и че съответно ПОАР и печалбата от РСВ са били взети предвид два пъти при формиране на нормалната стойност в съответствие с член 2, параграф 6 от основния регламент, беше определено като фактически неправилно и съответно беше отхвърлено.
 (347)
 Освен това египетското правителство счете, че начинът, по който е формирана нормалната стойност за Hengshi Egypt, е довел до увеличение на дъмпинговия марж, изчислен за групата. Според него Комисията е смятала, че двамата производители не образуват един стопански субект, и едновременно с това не е взела предвид продажните цени на РСВ между двата субекта поради това, че те са свързвани помежду си. В това отношение египетското правителство се позовава на предходни случаи, когато е приспадана печалбата между дружества, образуващи един стопански субект.
 (348)
 Фактът, че Jushi Egypt и Hengshi Egypt са принадлежали към една и съща група дружества и са били свързани помежду си, не дава основание да бъдат квалифицирани като съставляващи един стопански субект. Както е разяснено в съображение 329, двете дружества са отделни субекти с обособена юридическа правосубектност, независимо производство и продажби. Въпросните дружества не оспориха в нито един момент тези факти. Следователно това твърдение беше отхвърлено.
 3.11. Експортна цена
 (349)
 Оказалите съдействие производители износители са изнасяли за Съюза или директно за независими клиенти чрез свързани търговци, разположени извън Съюза, или чрез свързани вносители, разположени в Съюза.
 (350)
 Ако производителите износители са изнасяли разглеждания продукт директно за независими клиенти в Съюза или чрез свързано дружество в ролята на търговец, експортната цена беше цената, реално платена или подлежаща на плащане за разглеждания продукт при продажба за износ за Съюза в съответствие с член 2, параграф 8 от основния регламент.
 (351)
 В случаите, в които производителите износители са изнасяли разглеждания продукт за Съюза чрез свързани дружества, действащи като вносители, експортната цена беше определена въз основа на цената, на която внасяният продукт е бил препродаден за първи път на независими клиенти в Съюза, в съответствие с член 2, параграф 9 от основния регламент. В този случай бяха извършени корекции в цената за всички разходи, направени между вноса и препродажбата, включително ПОАР на свързаните вносители, разположени в Съюза, и разумна печалба.
 (352)
 Само един несвързан търговец оказа съдействие при разследването. Тъй като през разследвания период той е внасял само незначителни количества ТСВ, маржът на печалбата му не беше счетен за представителен. При липсата на друга информация маржът на печалбата на независим търговец, който извършва дейност в сектора на ТСВ, беше определен на 5 %.
 3.12. Сравнение
 (353)
 Комисията сравни нормалната стойност и експортната цена на двамата оказали съдействие производители износители на базата на цена франко завода.
 (354)
 Когато това беше обосновано от необходимостта да се гарантира обективно сравнение, Комисията коригира нормалната стойност и/или експортната цена за разликите, отразяващи се на цените и тяхната сравнимост, в съответствие с член 2, параграф 10 от основния регламент. В конкретния случай бяха направени корекции за разходите за транспорт, застраховка, обработка и товарене и за допълнителните разходи,